Nowa wustajeńca w Njeswačanskim Starym hrodźe wotewrjena
Njeswačidło (ML/SN). „Zynki barbow“ rěka přehladka mólbow 49lětneje molerki Doreen Marie Schöngart ze Smělneje, kotraž bu minjenu njedźelu w małej galeriji w Njeswačanskim Starym hrodźe wotewrjena. Jeje acrylowe mólby a pastele su harmonisce zrjadowane w třoch rumnosćach a při schodach Stareho hrodu. Wopytowar widźi tam słónčne krajiny, stare hrody a sydlišća, wosebje sewjerneje Čěskeje, a portrety ludźi z našeho južneho susodneho kraja.
W lěće 1973 we Worklecach rodźena wuměłča je w Nowym Měsće w Sakskej wotrostła a je hižo jako dźěćo a młodostna rady molowała a rysowała. Wona nawukny tři powołanja a zaběraše so jako mać ze swojimaj dźěsćomaj. Hakle před dźewjeć lětami započa so Doreen Maria Schöngart wuměłstwowemu zwobraznjenju jako swobodnje skutkowaca tworjaceho wuměłstwa wěnować. Do toho bě dwě lěće molerski kružk wopytała a w samostudiju wosebje w přirodźe molowała.
szl_Latn szl_Latn szl_Latn